[{"text_idx": "#000000", "text": "Varjupaiga loomaarst \u2013 Ka\u0308tlini lugu"}, {"text_idx": "#000001", "text": "Oma lugu ra\u0308a\u0308gib Tallinna loomade varjupaiga loomaarst Ka\u0308tlin Hein. Uurime, mis teda Varjupaikade MTU\u0308 meeskonda viis ja mis tunne on olla varjupaiga loomaarst."}, {"text_idx": "#000002", "text": "Ka\u0308tlin ra\u0308a\u0308gib, et loomad on talle meeldinud juba lapsest peale. Sellele aitas kaasa tema kasvamine maakohas, kus oli pere suur majapidamine \u2013 talus olid lehmad ja sead, kanad ja kalkunid ning muidugi koerad ja kassid, lisaks tegeleti po\u0303llundusega. Kogu pere oli kaasatud ja lapsed tegid jo\u0303ukohaseid to\u0308id: ajasid hommikuti loomad karjamaale, ka\u0308isid pa\u0308eval neid jootmas ja o\u0303htul toimetasid nad koju tagasi, ka na\u0308pud tuli po\u0303lluto\u0308o\u0308del mullaseks teha."}, {"text_idx": "#000003", "text": "Po\u0303hikoolis ka\u0308is Ka\u0308tlin maakoolis ja juba selle lo\u0303petamise ajaks oli tal suur huvi arstiteaduse vastu. Pa\u0308rast Kose gu\u0308mnaasiumi lo\u0303petamist alustas ta meditsiinio\u0303pinguid Tallinna Tervishoiu ko\u0303rgkooli o\u0303enduso\u0303ppes, kuid see valdkond ja\u0308i kitsaks ning Ka\u0308tlin otsustas o\u0303ppima minna hoopis Tartusse humaan- vo\u0303i veterinaarmeditsiini. Et loomad olid talle va\u0308ga hingela\u0308hedased, langes valik veterinaariale. Ka\u0308tlin u\u0308tleb, et ta ei ole oma otsust kordagi kahetsenud. U\u0308likooliajal oli tema hobiks ratsutamine, millega jo\u0303udis tegeleda mo\u0303ne aasta. Rohkem mitte, sest o\u0303pingud no\u0303udsid ta\u0308ielikku pu\u0308hendumist ja vo\u0303tsid kogu aja. O\u0303pingute ajal sai ta mitmeku\u0308lgse praktilise kogemuse Kose loomakliinikus, kus raviti nii va\u0308ike- kui ka suurloomi."}, {"text_idx": "#000004", "text": "2004. aasta kevadel, mis oli Ka\u0308tlini Eesti Maau\u0308likooli lo\u0303puaasta, ilmus kooli teadetetahvlile info, et Tallinna loomaaed ootab to\u0308o\u0308le veterinaari. Siin ei olnud pikalt mo\u0303tlemist \u2013 niipea, kui magistrikraad ka\u0308es, esitas Ka\u0308tlin oma sooviavalduse ja osutus teiste seast valituks. Ta to\u0308o\u0308tas vanemveterinaararstina Tallinna loomaaias neliteist aastat. Peale tema olid sealses meeskonnas veel peaveterinaararst ja velsker, kel ko\u0303ikidel oma lemmikud. Ka\u0308tlini lemmikud olid va\u0308iksematest tegelastest naaritsad ja vastukaaluks u\u0308lisuured elevandid ning ninasarvikud. Erilist su\u0308mpaatiat ja huvi tunneb Ka\u0308tlin madude ja sisalike vastu."}, {"text_idx": "#000005", "text": "Ka\u0308tlin kutsuti ku\u0308lla a\u0308sja uksed avanud So\u0303le loomakliinikusse. Samal ajal oli ku\u0308lla tulnud ka varjupaiga loomaarst Ants Raava, kes siis omakorda kutsus kolleegi varjupaigaga tutvust tegema. Ka\u0308tlin otsustas juhust kasutada ja oma uudishimu rahuldada, sest varjupaigas ei olnud ta enne ka\u0308inud. Muidugi oli huvitav teada saada, kuidas sealne loomakliinik va\u0308lja na\u0308eb. Juba ku\u0308laska\u0308igu ajal uuris varjupaiga juhataja, kas Ka\u0308tlin oleks huvitatud to\u0308o\u0308le tulemisest. Tol hetkel see jutuks ja\u0308igi, aga kui helistas juba personalijuht ja pakkumine muutus konkreetseks, tuli asja u\u0308le ja\u0308rele mo\u0303elda. Siis ja\u0308rgnes juba to\u0308o\u0308vestlus ja 27. jaanuaril 2019. aastal oli Ka\u0308tlini esimene to\u0308o\u0308pa\u0308ev Tallinna loomade varjupaigas ning temast sai varjupaiga loomaarst."}, {"text_idx": "#000006", "text": "Ka\u0308tlin jutustab, et alguses peab varjupaiga loomaarst lugema igasuguseid juhendeid. Pa\u0308rast seda lubati veterinaar to\u0308o\u0308le ja ta u\u0308ritas sisse elada, sest varjupaigameditsiin on erinev sellest to\u0308o\u0308st, mida ta tegi loomaaias ja millega puutus kokku loomakliinikus. See on erinev ka sellest, mida ta enne oma peas oli ette kujutanud. Ha\u0308sti palju oli uut ja huvitavat, alates looma sisenemisest varjupaika, karantiinidest, hoidmisest-ravimisest kuni registri haldamiseni."}, {"text_idx": "#000007", "text": "Ka\u0308tlin ra\u0308a\u0308gib, et kui erakliinikus puutus ta kokku u\u0308he loomaga, siis varjupaiga kassiga tegeledes tuleb vaadata suurt pilti, sest varjupaigas on terve kassikari, mis sest, et nad on omavahel eraldatud. See dikteerib tegevusjuhised \u2013 suur osa to\u0308o\u0308st on haiguste ennetamine ja haiguste leviku to\u0303kestamine."}, {"text_idx": "#000008", "text": "Esimene asi, mis Ka\u0308tlinile varjupaigas muljet avaldas, oli loomakliiniku varustus. Siin on ro\u0308ntgen- ja ultraheliaparatuur, kaasaegne laborivarustus ja vo\u0303imalus teha inhalatsioonianesteesiat \u2013 sellist vo\u0303imalust ei ole nii mo\u0303neski teises kliinikus. Pidevalt saab o\u0303ppida ja ennast arendada, sest loomi saabub varjupaika igasuguste erinevate ha\u0308dadega, millele tuleb leevendust leida. Ta lisab, et to\u0308o\u0308andja on tal vo\u0303imaldanud osaleda ko\u0303igil koolitustel, mida ta va\u0308hegi on soovinud."}, {"text_idx": "#000009", "text": "Ka\u0308tlin ra\u0308a\u0308gib, et u\u0308ldiselt satub varjupaiga hoole alla igasuguseid loomi: kes vigastatud, kes haigustest ra\u0308situd. Tal tuleb teha erinevaid operatsioone ja o\u0303mmelda keerulisi haavu ning ravida. Ko\u0303ige parem tunne on, kui to\u0308o\u0308 kannab vilja ja loom saab terveks."}, {"text_idx": "#000010", "text": "Lisaks fu\u0308u\u0308silistele vigastustele satub varjupaika ka vaimselt vigastatud loomi. Ka\u0308tlinile pakub suurt huvi, kuidas aidata koeri, kelle psu\u0308hholoogia on inimese poolt a\u0308ra rikutud."}, {"text_idx": "#000011", "text": "Tuleb ka ette, et loomale on vaja teha va\u0308ga spetsiifiline operatsioon (nt ortopeedia). Sel juhul tehakse koosto\u0308o\u0308d erinevate Tallinna loomakliinikutega, aga ja\u0308relravi ja fu\u0308sioteraapia on ja\u0308lle varjupaiga to\u0308o\u0308. U\u0308ldse on Ka\u0308tlini to\u0308o\u0308s palju po\u0303nevust ja see hoiab vaimu erksana."}, {"text_idx": "#000012", "text": "To\u0308o\u0308 loomadega vo\u0303ib olla emotsionaalne ja stressirohke, kuid ilmselt vo\u0303ib olla seda igasugune to\u0308o\u0308. Ka\u0308tlin u\u0308tleb, et igatahes kaaluvad positiivsed tulemused ko\u0303ik u\u0308les."}, {"text_idx": "#000013", "text": "Varjupaiga to\u0308o\u0308 on Ka\u0308tlini jaoks oluline, sest pa\u0308ev-pa\u0308evalt tegeleb ta loomakaitsega ja teeb loomadele head. Kui ta mo\u0303tleb, kui palju loomi on koju aidatud, siis ta tunneb, et selles on ka tema panus."}, {"text_idx": "#000014", "text": "Ka\u0308tlin u\u0308tleb lo\u0303petuseks, et kui ta poleks loomaarst, siis hakkaks ta loomapu\u0308u\u0308djaks ja to\u0308o\u0308taks ikkagi varjupaigas, sest siin juba igav ei hakka. No ja nagu ikka varjupaiga to\u0308o\u0308tajaga vo\u0303ib juhtuda, siis vo\u0303tab ka tema to\u0308o\u0308d koju kaasa \u2013 nimelt on tema pere kass vo\u0303etud siitsamast Tallinna loomade varjupaigast."}, {"text_idx": "#000015", "text": "Ka\u0308tlin teab, et Eestis on loomaarstidest puudus ja raske loomaarsti to\u0308o\u0308le saada. Ka Varjupaikade MTU\u0308 otsib neid oma meeskonda juurde. Ka\u0308tlin julgustab kolleege tulema to\u0308o\u0308le just varjupaika ja tal on edastada mitu head po\u0303hjust: po\u0303hito\u0308o\u0308 varjupaigas on loomade abistamine ja nende heaolu tagamine; varjupaik on hea to\u0308o\u0308koht, kus on vo\u0303imalik oma oskusi lihvida; varjupaigas vo\u0303ib alustada kogemuste omandamist pa\u0308ris algajana; siin on toetav meeskond ja kliinikus on hea aparatuur; to\u0308o\u0308alane info jookseb ka\u0308tte kogu maailmast ning on vo\u0303imalik ennast harida ja koolitada."}, {"text_idx": "#000016", "text": "Ka\u0308tlin na\u0308eb Tallinna loomade varjupaigas hea meelega enda ko\u0303rval veel u\u0308ht veterinaari. Kui sul on huvi, siis vaata ta\u0308psemat infot kandideerimise kohta siit."}, {"text_idx": "#000017", "text": "Ka\u0308tlin on varjupaigas to\u0308o\u0308l olnud u\u0308le kahe aasta ning temast on saanud varjupaiga kliinikumeeskonna juht ja varjupaiga juhataja parem ka\u0308si. Veterinaar on varjupaiga vo\u0303tmeisik, sest temast so\u0303ltub otseselt varjupaigaasukate tervis. Terve loom saab ruttu koju. Aita\u0308h, Ka\u0308tlin, et panustad pa\u0308ev-pa\u0308evalt loomade abistamisse!"}, {"text_idx": "#000020", "text": "Kuidas kandideerimisel tagasisidet saada ja mida sellega teha?"}, {"text_idx": "#000021", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]